
Līgums Nr.  155/2024/2-14
Ķirurģiskā materiāla un medicīnas preču iegāde un piegāde

Cēsīs, 
Datums skatāms laika zīmogā 

Sabiedrība ar ierobežotu atbildību “CĒSU KLĪNIKA”, juridiskā adrese: Slimnīcas ielā 9,  Cēsīs, Cēsu novads,  LV – 4101,  reģistrācijas  Nr. 44103057729, tās valdes priekšsēdētājas Ingūnas Liepas personā, kura rīkojas  pamatojoties uz statūtiem un valdes pilnvarojuma, turpmāk līguma tekstā saukta „Pasūtītājs” no vienas puses, un
SIA “B.Braun Medical”, juridiskā adrese: Ūdeļu iela 16, Rīga, LV-1064, reģistrācijas Nr. 40003277955, tās valdes locekļa   Ulda Kļaviņa  personā, kurš  rīkojas uz statūtu pamata- turpmāk līguma tekstā saukta „Piegādātājs” no otras puses, kopā, turpmāk - Puses, pamatojoties uz Iepirkuma „Vienreizējās sterilās un nesterilās operāciju veļas, darba apģērbu, materiālu un komplektu iegāde un piegāde” (identifikācijas Nr. CK 2024/18/AK) rezultātiem, izsakot savu gribu, brīvi – bez maldības, viltus vai spaidiem, noslēdz šāda satura līgumu, turpmāk- Līgums:  

1.	Līguma priekšmets  un cena
1.1.	Piegādātājs  piegādā un nodod Pasūtītājam Ķirurģiskā materiāla un medicīnas preces, turpmāk – Prece,  saskaņā ar  Līguma 1. Pielikumā (tehniskā specifikācija- finanšu piedāvājums) norādīto aprakstu,  sortimentu, daudzumu, cenu,  kas  iesniegts saskaņā ar  Pasūtītāja rīkoto  iepirkumu „ Ķirurģiskā materiāla un medicīnas preču iegāde un piegāde”, turpmāk- Piedāvājums iepirkuma daļā Nr.20, bet Pasūtītājs apņemas  atbilstoši Līguma noteikumiem piegādātajām precēm samaksāt.
1.2.	Pasūtītājs var mainīt piegādājamo Preču daudzumu atsevišķās  preču pozīcijās, kā arī no dažām pozīcijām atteikties pilnībā, vai vienojoties ar Piegādātāju grozīt Preču pielikumā minēto sortimentu nepārsniedzot līguma summu.
1.3.	Kopīgā   preču iegādes un piegādes līguma summa līguma darbības laikā ir  25500.00   EUR  (divdesmit pieci tūkstoši pieci simti  eiro un 00 centi) neskaitot pievienotās vērtības nodokli. 
1.4.	Preču summa  ietver Preču piegādes izdevumus līdz Līgumā norādītajai piegādes vietai (t.sk. transporta), Preču izkraušanas izdevumus, iepakojuma izmaksas, visus nodokļus un nodevas, kā arī citas uz Precēm un to piegādi attiecināmās izmaksas.
1.5.	Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā Nr.1, tad Piegādātājs  informē Pasūtītāju un Piegādātājs  piedāvā šīs preces par akcijas cenām. 

2.	Preču  piegāde
2.1.	Piegādātājs Preces piegādā Pasūtītājam uz adresi: Slimnīcas iela 9, Cēsis, Cēsu novads.
2.2.	Pasūtītājs Preces pasūta pa telefonu vai izmantojot elektronisko pastu, sazinoties ar Līgumā norādīto Piegādātāja kontaktpersonu. Pasūtītājs nosaka konkrētu Preču pasūtījuma apjomu un piegādes biežumu.
2.3.	Ja Piegādātājs šī Līgumā noteiktajā termiņā nespēj piegādāt kādu no pasūtītajām Precēm vai nevar tās piegādāt par Pielikumā noteikto cenu vai saskaņā ar citiem Līguma noteikumiem, Piegādātājs 24 (divdesmit četru) stundu laikā no Preču pasūtījuma saņemšanas nosūta Pasūtītājam rakstisku paziņojumu uz elektronisko pastu: aptieka@cesuklinika.lv.  Paziņojumā Piegādātājs sniedz informāciju, kuras pasūtītās Preces nespēj piegādāt, norādot konkrētas Preces nosaukumu, daudzumu un cenu. 
2.4.	Piegādātājs pasūtītās Preces piegādā 5 (piecu) darbdienu laikā no Preču pasūtījuma saņemšanas dienas.
2.5.	Ja Piegādātājs 10 (desmit) dienu laikā pēc pieprasījuma saņemšanas nespēj piegādāt kādu Preci, Pasūtītājam ir tiesības, rakstiski informējot Piegādātāju, slēgt līgumu par attiecīgās Preces piegādi ar citu piegādātāju ar otro zemāko cenu, atbilstoši konkursa rezultātiem.
2.6.	Ja Piegādātājs nevar nodrošināt Pasūtītāja pieprasītās Preces piegādi, tam nav tiesību celt pretenzijas pret citu piegādātāju, kurš saskaņā ar konkursa rezultātiem, ir piedāvājis nākamo zemāko cenu un ar kuru tiks noslēgts piegādes līgums par šīs Preces piegādi, atbilstoši Līguma nosacījumiem.
2.7.	Ja Valsts reģionālās attīstības aģentūras elektroniskajā iepirkumu sistēmā (EIS) tiek piedāvātas Piedāvājuma  Preces par zemākām cenām kā Piegādātāja piedāvājumā un Piegādātājs nevar nodrošināt attiecīgo Preču piegādi par šādām vai zemākām cenām, Pasūtītājs ir tiesīgs iegādāties Preces EIS un Piegādātājam nav tiesības celt pretenzijas par to.
2.8.	Piegādātājs nodrošina Preču piegādi un izkraušanu, izmantojot savu transportu un darbaspēku. 
2.9.	Piegādātājs nodod Preces Pasūtītājam kopā ar Preču pavadzīmi. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri. Piegādātājs var sagatavot rēķinu elektroniski, nosūtot to uz Pasūtītāja e-pasta adresi:  rekini@cesuklinika.lv. 	Preču rēķinā vai pavadzīmē  tiek norādīts piegādātās Preces nosaukums, daudzums, vienas vienības cena eiro, PVN likme un kopējā cena ar PVN un Līguma numurs. Pasūtītājs neapmaksā nepareizi noformētu Preču rēķinu.
2.10.	Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem, pasūtījumam, Preču rēķinam un pārbaudīt Preču kvalitāti. Ja Preces atbilst visām prasībām, tad Pasūtītāja pārstāvis veic atzīmi par Preču pieņemšanu uz Piegādātājam nododamā Preču rēķina eksemplāra. Ja Preces neatbilst visām prasībām, Pasūtītāja pārstāvis sagatavo Preču defektu aktu un nodod to Piegādātājam. Preču neatbilstības gadījumā Pasūtītājs ir tiesīgs nepieņemt un neapmaksāt Preces.  Pretenzijas par Preces neatbilstību Līguma noteikumiem Pasūtītājs  var izteikt  arī pēc Preču pieņemšanas un atmaksas,  tās ekspluatācijas laikā, ja tiek konstatēts, ka tā kvalitāte vai drošums neatbilst Līguma prasībām. 
2.11.	Piegādātājs pieņem atpakaļ no Pasūtītāja Līgumam neatbilstošās Preces un veic to aizvietošanu ar atbilstošām Precēm 3 (trīs) darba dienu laikā no Preču defektu akta sagatavošanas dienas par saviem līdzekļiem. 
2.12.	Jautājumu par Preču defektu aktā norādītā pamatotību izlemj Pušu  pārstāvji Preču defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
2.13.	Preces uzskatāmas par piegādātām un nodotām Pasūtītājam ar brīdi, kad Līdzēji abpusēji parakstījuši Preču rēķinu. 
2.14.	Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču rēķina parakstīšanas brīdim.
2.15.	Kontaktpersonas Līguma darbības laikā:
2.15.1.	no Pasūtītāja puses: aptiekas vadītāja Gunta Zemīte, tālrunis + 371 26392392 ; elektroniskais pasts: aptieka@cesuklinika.lv. 
2.15.2.	no Piegādātāja puses: Evija Ozoliņa -Klientu apkalpošanas speciāliste, Aija Legzdiņa-Produktu menedžere, tālrunis 80009009,  elektroniskais pasts info.lv@bbraun.com. 
2.16.	Piegādātājam īpašumtiesības uz Precēm saglabājas līdz brīdim, kad Pasūtītājs ir veicis pilnu samaksu par pasūtītajām un piegādātajām Precēm. 
2.17.	Pasūtītājs saņemtās Preces var brīvi realizēt savas darbības vajadzībām.

3.	Norēķinu kārtība
3.1.	Apmaksa par Precēm tiek veikta eiro, nepārsniedzot Līguma Pielikumā noteiktās Preču cenas un saskaņā ar Piegādātāja iesniegto Preču rēķinu, veicot pārskaitījumu uz Preču rēķinā norādīto bankas kontu 15 (piecpadsmit) dienu laikā pēc Preču rēķina, kurš noformēts atbilstoši Līguma noteikumiem, abpusējas parakstīšanas.
3.2.	Par Preču apmaksas dienu uzskatāma diena, kad Pasūtītājs pārskaitījis naudu uz Preču rēķinā norādīto Piegādātāja bankas kontu, ko apliecina attiecīgais maksājuma uzdevums.

4.	Preču kvalitāte
4.1.	Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām, ka arī visām iepirkuma procedūrā izvirzītajām prasībām un iesniegtajiem dokumentiem.
4.2.	Preču derīguma termiņš nedrīkst būs īsāks par 12 mēnešiem no pasūtījuma veikšanas dienas. 
4.3.	Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.

5.	Pušu atbildība
5.1.	Ja Piegādātājs nepiegādā vai neapmaina Preces Līgumā noteiktajā termiņā, Piegādātājs maksā Pasūtītājam līgumsodu 0,5% (nulle komats pieci procenti) apmērā no Līguma termiņā nepiegādāto preču summas par katru kavēto dienu, bet ne vairāk kā 10% (desmit procenti) no nepiegādāto preču summas.
5.2.	Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,5 % (nulle komats pieci procenti) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.
5.3.	Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām. 
5.4.	Līgumsoda samaksa neatbrīvo Puses  no Līguma izpildes un Puses  var prasīt kā līgumsoda, tā arī Līguma noteikumu izpildīšanu.
5.5.	Puses  ir atbildīgas par to darbības/bezdarbības rezultātā otram Līdzējam nodarītajiem tiešajiem zaudējumiem.

6.	Nepārvarama vara
6.1.	Neviena no Pusēm netiks uzskatīta par vainojamu, ja kādu no Līguma noteikumiem vai tā izpildi aizkavē vai padara neiespējamu no Pusēm neatkarīgi nepārvaramas varas (Force majeure), t.i., karš, karadarbība, blokāde, embargo, starptautiskas sankcijas, kas padara neiespējamu Pušu saistību izpildi, stihiskas nelaimes un dabas katastrofas, apstākļi.
6.2.	Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
6.3.	Ja kādu no Līdzējiem neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Līgumu, par to nekavējoties rakstiski informējot otru Līdzēju.

7.	Līguma darbība
7.1.	Līgums stājas spēkā ar Līguma abpusējas parakstīšanas dienu un ir spēkā līdz Līgumā noteikto Līdzēju saistību pilnīgai izpildei. 
7.2.	Līguma darbības termiņš ir 24 mēneši no Līguma spēkā stāšanās dienas vai līdz līguma summas sasniegšanai, atkarībā no tā, kurš nosacījums iestājas pirmais.
7.3.	Līgumu var izbeigt vispār vai tā atsevišķās iepirkuma priekšmeta tehniskās specifikācijas pozīcijās: 
7.3.1.	Pusēm  rakstiski vienojoties;
7.3.2.	pēc vienas Puses iniciatīvas, iepriekš par to rakstiski brīdinot otru Pusi  ne vēlāk kā 60 (sešdesmit) dienas iepriekš.
7.4.	Pusei ir tiesības nekavējoties izbeigt Līgumu rakstveidā brīdinot par to otru Pusi, ja:
7.4.1.	notikusi Puses  labprātīga vai piespiedu likvidācija;
7.4.2.	pret Piegādātāju uzsākta maksātnespējas procedūra.
7.4.3.	Piegādātājs  piegādā nekvalitatīvu preci.
7.4.4.	Piegādātājs nepilda līgumā noteiktās saistības pienācīgi
7.5.	Izbeidzot Līgumu pirms Līguma darbības termiņa beigām, Pasūtītājs samaksā Piegādātājam par atbilstoši Līguma noteikumiem piegādātajām Precēm.
7.6.	Piegādātājs  nav tiesīgs bez saskaņošanas ar Pasūtītāju veikt piedāvājumā apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. 
7.7.	Pasūtītājs nepiekrīt piedāvājumā norādītā apakšuzņēmēja nomaiņai iepirkuma līgumā norādītajos gadījumos, kad piedāvātais apakšuzņēmējs  neatbilst iepirkuma procedūras dokumentos  izvirzītajām atlases  prasībām vai tam nav vismaz tādas pašas kvalifikācijas un pieredzes kā Piegādātājam, kas tika vērtēts, nosakot  pretendentu ar kuru tiek slēgts līgums.
7.8.	Pasūtītājam ir tiesības vienpusēji izbeigt Līgumu, nosūtot Izpildītājam rakstisku brīdinājumu, ja Pasūtītājs  konstatē, ka Pakalpojums  neatbilst Līguma un tā pielikumu nosacījumiem vai  Pasūtītājs   nevar  izpildīt Līgumu tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas.

8.	Strīdu risināšanas kārtība
8.1.	Jebkuri no Līguma izrietoši strīdi, kas rodas starp Līdzējiem, tiek sākotnēji risināti savstarpēju sarunu ceļā.
8.2.	No Līguma izrietošās saistības ir apspriežamas atbilstoši Latvijas Republikas normatīvajiem aktiem.
8.3.	Ja 20 (divdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
8.4.	Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.

9.	Citi noteikumi
9.1.	Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
9.2.	Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
9.3.	Līdzēji nav tiesīgi pilnīgi vai daļēji nodot Līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
9.4.	Jebkuras izmaiņas un papildinājumi Līgumā tiek noformēti rakstveidā un kļūst par Līguma neatņemamu sastāvdaļu brīdī, kad to ir parakstījuši abi Līdzēji.
9.5.	Līdzēji savstarpēji apņemas neizpaust konfidenciāla rakstura informāciju, kas tiem kļuvusi zināma šā Līguma noteikumu izpildes gaitā.
9.6.	Pilnvarotās personas šī Līguma saistību izpildīšanā:
 No Piegādātāja puses: Evija Ozoliņa -Klientu apkalpošanas speciāliste, Aija Legzdiņa-Produktu menedžere, tālrunis 80009009,  elektroniskais pasts info.lv@bbraun.com.
 No Pasūtītāja puses: aptiekas vadītāja Gunta Zemīte, tālrunis: 29342074; elektroniskais pasts: aptieka@cesuklinika.lv. 
9.7.   Līgums ir sagatavots  elektroniski ar Pielikumu Nr.1 “Tehniskā specifikācija- finanšu piedāvājums”, ko Puses paraksta ar drošu elektronisko parakstu, kas satur laika zīmogu. 

10.	Pušu rekvizīti
PASŪTĪTĀJS:	                                            PIEGĀDATĀJS:
	Sabiedrība ar ierobežotu atbildību 
”CĒSU KLĪNIKA”
Reģistrācijas  Nr. LV44103057729,
Slimnīcas iela 9, Cēsis LV-4100
Norēķinu  konts  LV11UNLA0050017396827
A/S SEB banka 
Tālr. 64125730
E-pasts: info@cesuklinika.lv 

Valdes priekšsēdētāja 
*I.Liepa______________ /paraksts/ 

	SIA ‘’B.Braun Medical’’
Reģistrācijas Nr. 40003277955
Ūdeļu iela 16, Rīga, LV-1064
Norēķinu  konts LV57UNLA0002080467128
A/S SEB Banka 
UNLALV2X 
80009009
E-pasts: info.lv@bbraun.com 

Valdes loceklis
*U.Kļaviņš____________/paraksts/ 




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 
